{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Prijedlogu zakona o registru zaposlenih u javnom sektoru i centraliziranom obračunu plaća"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"DAMIR MIKOLJI","PRIJEDLOG ZAKONA O REGISTRU ZAPOSLENIH U JAVNOM SEKTORU I CENTRALIZIRANOM OBRAČUNU PLAĆA ","Molio bih da se prilikom donošenja novog Zakona uzmu u obzir neki problemi iz prakse:\n\n1) Ustanove koje primjenjuju ZOR moraju voditi duplu evidenciju. Posebnu evidenciju o radnicima i radnom vremenu, iako sve elemente uredno vode i u COP-u. Trebalo bi propisati da se uredno vođenje evidencije o radnicima i radnom vremenu u COP-u smatra vođenjem evidencije o radnicima  i radnom vremenu koju propisuje ZOR.\n\n2) U cijelom javnom sektoru uvedena je obveza provjere diploma prilikom zapošljavanja. U COP-u je obvezan unos podataka o razini školavanja i stečenoj diplomi zaposlenika. Potrebno je osigurati interoperabilnost COP-a s evidencijama o visokom obrazovanju. Provjera bi trebala biti automatizirana, odnosno COP bi trebao dati obavijest tijelu u slučaju da zaposlenik nije nađen u evidenciji fakulteta/visoke škole kako bi se vršile ciljane provjere. \n\n3) Radi osiguranja točnosti podataka o stažu zaposlenika trebalo bi omogućiti automatski izračun. Korisnici COP-a dužni su za svakog zaposlenika unijeti sva prethodna zaposlenja. Nakon unosa prethodnih zaposlenja u registar, dobiveni staž bi se automatski trebao upisati u detaljima zaposlenika. Navedeno bi smanjilo i moguće greške prilikom računanja staža u nepunom radnom vremenu.   \n\n4) U detaljima zaposlenika obvezno se unosi podatak o statusu stanovanja. Poslodavci nemaju osnovu za prikljupljanje ovog podatka i prema mojem mišljenju ovdje se radi o prekomjernoj obradi podataka u smislu GDPR-a. Ovu kategoriju bi trebalo promijeniti iz obvezne u opcionalnu.\n\n5) U izvješćima je potrebno dodati ''izvješće za Državni zavod za statistiku'' u kojem bi se kreirali svi potrebni podaci zaposlenika za popunjavanje godišnjeg izvješća.","Primljeno na znanje","Odgovor na komentar pod rednim brojem 1): Prijedlog se ne prihvaća. Zakonom o radu propisana je obveza poslodavca da vodi evidenciju o radnicima koji su kod njega zaposleni kao i evidenciju o njihovom radu. Pravilnikom o sadržaju i načinu vođenja evidencije o radnicima kao i drugim pravilnicima (npr. Pravilnikom o evidenciji radnog vremena za radnike školskih ustanova) propisan je sadržaj i način vođenja evidencije, dakle, propisani su podaci koje poslodavac mora voditi o svom zaposleniku i njegovom radu. To znači da Registar zaposlenih u javnom sektoru treba sadržavati sve tražene podatke o zaposleniku sukladno važećim propisima, ali se Zakonom o Registru zaposlenih i centraliziranom obračunu plaća propisuje uspostava, ustroj i vođenje Registra zaposlenih u javnom sektoru, dok se vođenje evidencije rada propisuje Zakon o radu.\n\nOdgovor na komentar pod rednim brojem 2): Prijedlog se ne prihvaća. Člankom 7. predloženog Zakona predviđena je mogućnost da se unos podataka o zaposlenicima obavlja, između ostalog, i korištenjem autentičnih izvora podataka dostupnih putem državne informacijske infrastrukture. Dakle, Zakonom je predviđena mogućnost interoperabilnog povezivanja sustava REGZAP-COP s drugim autentičnim bazama podataka. Stoga, kada bude postojala jedinstvena baza podataka o stečenim visokoškolskim kvalifikacijama, ne postoji zakonska prepreka za njeno povezivanje sa sustavom REGZAP-COP.\n\nOdgovor na komentar pod rednim brojem 3): Prijedlog je primljen na znanje. Prijedlog se odnosi na interoperabilnost sustava REGZAP-COP tj. njegovo povezivanje s drugim bazama podataka, što je predviđeno predloženim Zakonom. Što se tiče povezivanja sustava REGZAP-COP s drugim autentičnim izvorima podataka, u tijeku je njegovo povezivanje preko državne sabirnice s bazom podataka koju vodi Hrvatski zavod za mirovinsko osiguranje.\n\nOdgovor na komentar pod rednim brojem 4): Prijedlog je primljen na znanje. Prijedlog nije predmet uređenja predloženog Zakona već se definira Uredbom o sadržaju, načinu prikupljanja i obrade te mjerama zaštite podataka u Registru zaposlenih u javnom sektoru. Stoga će prijedlog biti prihvaćen kada se bude mijenjala navedena Uredba. \n\nOdgovor na komentar pod rednim brojem 5): Prijedlog se ne prihvaća. Prijedlog je vezan uz interoperabilnost sustava REGZAP-COP s drugim autentičnim izvorima podataka, što je omogućeno predloženim Zakonom. Što se tiče izrade izvješća za potrebe Državnog zavoda za statistiku, takva mogućnost već postoji, jer se u sustavu izrađuje izvješće:  Godišnji izvještaj o zaposlenima i isplaćenoj plaći za ožujak - RAD-1G."]
[2,"Udruga profesionalnih vatrogasac Hrvatske","PRIJEDLOG ZAKONA O REGISTRU ZAPOSLENIH U JAVNOM SEKTORU I CENTRALIZIRANOM OBRAČUNU PLAĆA ,\nII. OCJENA STANJA I OSNOVNA PITANJA KOJA SE TREBAJU UREDITI ZAKONOM, TE POSLJEDICE KOJE ĆE DONOŠENJEM ZAKONA PROISTEĆI ","U ocjeni stanja treba navesti da se također javne vatrogasne postrojbe kojima je osnivač jedinica lokalne samouprave a kojima se sredstva za njihov rad osiguravaju iz poreza na dohodak po stopi od 1% a razlika do iznosa utvrđenog minimalnim financijskim standardom se osiguravaju u državnom proračunu. Prema navedenom oni su javne službe kojima se dohodak djelomično isplaćuje iz državnog proračuna, a kod manjih javnih vatrogasnih postrojbu taj iznos se kreće i do 98% od ukupnog iznosa za plaće, dok kod većih javnih vatrogasnih postrojbi iznos iz državnog proračuna je oko 50% pa i više. Stoga u ovaj zakon treba stavit i javne vatrogasne postrojbe kojima je osnivač jedinica lokalne samouprave a sufinanciraju se preko minimalnih financijskih standarda.","Nije prihvaćen","Javne vatrogasne postrojbe ne smatraju se javnim službama u smislu predloženog Zakona o registru zaposlenih i centraliziranom obračunu plaća u javnom sektoru, jer one nisu proračunski korisnici državnog proračuna već su proračunski korisnici proračuna jedinica lokalne i područne (regionalne) samouprave (dalje u tekstu: JLPRS). Proračunskim korisnicima državnog proračuna sredstva za plaće se osiguravaju u državnom proračunu, a proračunskim korisnicima proračuna jedinica lokalne i područne samouprave sredstva za plaće se osiguravaju u proračunima njihovih osnivača tj. jedinica lokalne i područne samouprave. Izuzetak su osnovne i srednje škole, kojima se temeljem članka 142. Zakona o odgoju i obrazovanju u osnovnoj i srednjoj školi (\"Narodne novine\", broj 87/08 do 133/20) sredstva za plaće osiguravaju u državnom proračunu (stoga su one posebno i navedene kao javne službe u smislu ovoga Zakona). \n\nIako ustanove koje obavljaju decentralizirane funkcije poput domova za starije i nemoćne osobe, javnih vatrogasnih postrojbi i drugih jedan dio sredstava za plaće dobivaju iz državnog proračuna kroz sredstva izravnanja, one ovim Zakonom nisu obuhvaćene (izuzev prethodno navedenih osnovnih i srednjih škola), jer se radi o ustanovama čiji su osnivači jedinice lokalne i područne samouprave, kojima je izvor prihoda proračun JLPRS-a u iznosu od 50% ili više i koji su zbog ispunjavanja ovih uvjeta navedeni u Registru proračunskih i izvanproračunskih korisnika proračuna JLPRS-a, a sve prema članku 4. Pravilnika o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra proračunskih i izvanproračunskih korisnika. Dakle, temeljna nit vodilja u određivanju javnih službi u smislu ovoga Zakona je Registar proračunskih i izvanproračunskih korisnika državnog proračuna pa se tako ustanove navedene u tom Registru smatraju javnim službama."]
[3,"Udruga profesionalnih vatrogasac Hrvatske","Pojmovi u ovom Zakonu,\nČlanak 3.","dodati točki f) kod definicije javnih službi koja bi glasila:\n f) javne vatrogasne postrojbe kojima je osnivač lokalna samouprava a kojima se dio ili cjelokupni iznos sredstava za plaće osiguravaju iz državnog proračuna kroz minimalne financijske standarde.","Nije prihvaćen","Javne vatrogasne postrojbe ne smatraju se javnim službama u smislu predloženog Zakona o registru zaposlenih i centraliziranom obračunu plaća u javnom sektoru, jer one nisu proračunski korisnici državnog proračuna već su proračunski korisnici proračuna jedinica lokalne i područne (regionalne) samouprave (dalje u tekstu: JLPRS). Proračunskim korisnicima državnog proračuna sredstva za plaće se osiguravaju u državnom proračunu, a proračunskim korisnicima proračuna jedinica lokalne i područne samouprave sredstva za plaće se osiguravaju u proračunima njihovih osnivača tj. jedinica lokalne i područne samouprave. Izuzetak su osnovne i srednje škole, kojima se temeljem članka 142. Zakona o odgoju i obrazovanju u osnovnoj i srednjoj školi (\"Narodne novine\", broj 87/08 do 133/20) sredstva za plaće osiguravaju u državnom proračunu (stoga su one posebno i navedene kao javne službe u smislu ovoga Zakona). \n\nIako ustanove koje obavljaju decentralizirane funkcije poput domova za starije i nemoćne osobe, javnih vatrogasnih postrojbi i drugih jedan dio sredstava za plaće dobivaju iz državnog proračuna kroz sredstva izravnanja, one ovim Zakonom nisu obuhvaćene (izuzev prethodno navedenih osnovnih i srednjih škola), jer se radi o ustanovama čiji su osnivači jedinice lokalne i područne samouprave, kojima je izvor prihoda proračun JLPRS-a u iznosu od 50% ili više i koji su zbog ispunjavanja ovih uvjeta navedeni u Registru proračunskih i izvanproračunskih korisnika proračuna JLPRS-a, a sve prema članku 4. Pravilnika o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra proračunskih i izvanproračunskih korisnika. Dakle, temeljna nit vodilja u određivanju javnih službi u smislu ovoga Zakona je Registar proračunskih i izvanproračunskih korisnika državnog proračuna pa se tako ustanove navedene u tom Registru smatraju javnim službama."]